Diari Oficial de la Generalitat Valenciana


Sumari del DOGV 5979, del 23-03-2009 (2009/3173)

RESOLUCIÓ de 4 de març de 2009, del director general de l'Agència Valenciana d'Avaluació i Prospectiva (AVAP), per la qual es convoquen dos beques per a la realització de pràctiques professionals en l'AVAP.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5979

Data del DOGV
:   23-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3173


Data del document
:   04-03-2009

Organisme emissor
:   Agència Valenciana d'Avaluació i Prospectiva

Tipus de document
:   Resolució

Anàlisi jurídica

 Descriptors 

:   * ajuda pública
    * assignació per estudis
    * suport econòmic

RESOLUCIÓ de 4 de març de 2009, del director general de l'Agència Valenciana d'Avaluació i Prospectiva (AVAP), per la qual es convoquen dos beques per a la realització de pràctiques professionals en l'AVAP. [2009/3173]
La present resolució té com a objecte convocar, en règim de concurrència competitiva i, d'acord amb els principis d'objectivitat i publicitat, dos beques per a la realització de treballs d'interés per a l'Agència Valenciana d'Avaluació i Prospectiva.
D'acord amb les facultats atribuïdes a l'Agència Valenciana d'Avaluació i Prospectiva en la Llei 5/2006, de 25 de maig, de la Generalitat, de creació de l'AVAP, en virtut de les competències assignades per l'article 9.2, del Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva i, de conformitat amb el que establix la Llei 38/2003, de 17 de novembre, General de Subvencions, resolc:
Primer
Convocar concurs públic per a la concessió de dos beques, a fi de realitzar pràctiques professionals per a la formació complementària i especialització dels becaris en els distints àmbits d'actuació de l'Agència Valenciana d'Avaluació i Prospectiva.
Segon
Aprovar les bases per les quals es regirà la seua concessió, incloses com a annex I de la present resolució.
Tercer
La dotació econòmica de les beques serà sufragada a càrrec del capítol IV, del pressupost de l'AVAP per a l'exercici 2009, per un import global màxim de 30.000 euros.
Quart
Les ajudes convocades per mitjà de la present convocatòria no precisen notificació a la Comissió Europea per no reunir els requisits de l'article 87 del Tractat de la Comunitat Europea de conformitat amb el Decret 147/2007, de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.
Quint
La present resolució entrarà en vigor l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de l'òrgan que va dictar l'acte, en el termini d'un mes a comptar de l'endemà de la publicació de la present resolució.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació de la present resolució.
València, 4 de març de 2009.- El director general de l'Agència Valenciana d'Avaluació i Prospectiva: Juan Manuel Badenas Carpio.
ANNEX I
Bases de la convocatòria de beques per a la realització de pràctiques professionals en l'AVAP
Primera. Objecte específic
1. La present convocatòria té com a objecte específic la concessió de dos beques per a la realització de pràctiques professionals per a la formació complementària i realització de treballs d'interés per a l'AVAP.
2. Els perfils que es convoquen són els següents:
Perfil 1: Llicenciat o llicenciada en Sociologia. A més haurà de reunir els requisits següents:
- Coneixements avançats en tècniques d'investigació quantitatives i qualitatives, maneig de programes informàtics de gestió de dades i càlcul estadístic.
- Coneixements bàsics d'anglés.
- Finalització de la llicenciatura després de l'any 2005.
Perfil 2: Llicenciat o llicenciada en Administració i Direcció d'Empreses, Ciències Econòmiques i/o Ciències Actuarials i Financeres. A més haurà de reunir els requisits següents:
- Coneixements avançats en comptabilitat financera i analítica.
- Finalització de la llicenciatura després de l'any 2005.
3. Les persones seleccionades desenrotllaran les pràctiques formatives objecte d'estes beques en la seu central de l'AVAP, plaça de Tetuan, número 8, 4ª planta de València.
4. Cada sol·licitud vindrà referida a un únic perfil.
Segona. Requisits de les persones sol·licitants.
Per a optar a estes beques serà necessari el compliment dels següents requisits generals:
a) Tindre la nacionalitat espanyola o la de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.
b) Estar en possessió de la titulació i requisits que s'especifica per a cada un dels perfils o altres homologats o equivalents en la Unió Europea.
c) No trobar-se incurs en algun dels supòsits previstos en l'article 13.2 de la Llei 38/2003, General de Subvencions (BOE de 18.11.03).
Tercera. Dotació, duració i pagament de les beques
1. La dotació de cada una de les beques és de 1.250 euros bruts mensuals, dels que es deduiran les retencions legals oportunes.
2. El període de gaudi començarà a partir de la data de la resolució de concessió i finalitzarà el 31 de desembre de 2009. No obstant això, el dit període podrà prorrogar-se per als mesos que resten fins a completar el període d'un any, sempre que existisca consignació pressupostària adequada i suficient per a l'exercici 2010.
3. L'import de la beca s'abonarà mensualment, amb un informe previ favorable del tutor o tutora de la persona becada.
Quarta. Formalització de les sol·licituds i termini de presentació
Les sol·licituds, degudament omplides segons el model que figura com a annex II de la present resolució, així com qualsevol altre tipus de correspondència posterior, aniran dirigides a l'Agència Valenciana d'Avaluació i Prospectiva i es presentaran en el registre general de l'AVAP (Plaça de Tetuan, número 8, 4ª planta de València) o per qualsevol dels mitjans previstos en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
1. Els impresos de sol·licitud també estaran a disposició de les persones interessades en el Registre de l'AVAP i en la direcció d'internet http://www.avap.es.
2. El termini de presentació de sol·licituds serà de vint dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.
3. Les sol·licituds hauran de presentar-se acompanyades de la documentació següent:
a) Còpia del Document Nacional d'Identitat o del document equivalent en el cas de nacionals d'estats membres de la Unió Europea.
b) Còpia del certificat d'empadronament en un municipi de la Comunitat Valenciana, en el cas que no conste acreditat en el Document Nacional d'Identitat.
c) Curriculum vitae de la persona sol·licitant, en el que s'indicarà la trajectòria acadèmica i l'experiència professional, i en el que es farà constar les dades personals, data i lloc de naixement, domicili a l'efecte de notificacions, telèfon i una foto recent mida de carnet de la persona sol·licitant.
d) Còpia del títol de llicenciatura o enginyeria o certificat expedit per l'òrgan competent de la universitat, d'haver abonat les taxes d'expedició del corresponent títol, o si és el cas, de la seua exempció.
e) Còpia del certificat acadèmic complet de les matèries cursades on figuren les qualificacions obtingudes i dates en què es van obtindre.
f) Còpia dels documents que acrediten la possessió dels títols, cursos i mèrits que figuren en el curriculum vitae. No es valoraran aquells mèrits que no s'acrediten documentalment.
g) Declaració responsable d'estar al corrent del compliment de les obligacions tributàries i amb la Seguretat Social imposades per les disposicions vigents, així com que compta amb cobertura sanitària. En el supòsit de ser beneficiari o beneficiària de la beca haurà de presentar davant de l'AVAP els corresponents certificats.
4. Conclòs el termini de presentació de sol·licituds, la Comissió Avaluadora que s'establix en la base sexta, examinarà el compliment dels requisits per a l'admissió de sol·licituds i aprovarà la relació provisional de persones admeses i excloses en la convocatòria, que serà exposada en el tauler d'anuncis de l'AVAP i en la pàgina web: http://www.avap.es, a l'efecte de que les persones interessades puguen al·legar i esmenar, si és el cas, el que estimen convenient al seu dret, durant el termini de deu dies, vençut el qual, i darrere de l'examen de les reclamacions o al·legacions presentades, la Comissió Avaluadora, acordarà l'aprovació de la relació definitiva de sol·licituds admeses i excloses, que s'exposarà en els mateixos llocs que la provisional. A l'efecte d'admissió o exclusió de sol·licituds es tindrà en compte:
a) La presentació en termini de la sol·licitud.
b) El compliment dels requisits establits en l'article 70 de la Llei 30/1992, de Règim Jurídic de les Administracions Públiques i del Procediment Administratiu Comú.
c) El compliment dels requisits establits en les bases de la convocatòria.
Quinta. Avaluació i selecció
1. L'avaluació i selecció de les sol·licituds es realitzarà en concurrència competitiva, tenint en compte exclusivament la documentació aportada amb la sol·licitud i aquella que haja pogut exigir l'AVAP per a esmenar la sol·licitud.
2. L'avaluació de les sol·licituds es realitzarà d'acord amb els criteris següents:
a) Nota mitjana de l'expedient acadèmic de la titulació exigida per a la participació en la convocatòria: fins a 8 punts.
b) Una altra formació acadèmica: fins a 4 punts.
c) altres aspectes curriculars i/o experiència professional relacionats amb l'àmbit d'actuació de la beca: fins a 10 punts.
d) Coneixements de valencià: fins a un màxim de 2 punts, en funció dels nivells de coneixement del valencià establits per la Junta Qualificadora de Coneixements del Valencià.
e) Altres idiomes comunitaris: fins a 1 punt.
Per als nacionals d'altres països de la Unió Europea, la Comissió Avaluadora podrà determinar si el seu coneixement de al menys un dels dos idiomes oficials de la Comunitat Valenciana, és suficient per al desenrotllament normal de la beca sol·licitada.
Excepcionalment es podrà considerar el coneixement d'altres idiomes comunitaris quan s'acredite formació acadèmica en centres estrangers o estades de llarga duració (igual o superior a dotze mesos en països amb idiomes oficials de la Unió Europea distints de l'espanyol).
3. La Comissió Avaluadora realitzarà una entrevista de selecció a les cinc persones candidates que, per cada perfil, hagen obtingut major puntuació en el punt anterior, a fi d'aclarir la idoneïtat del currículum per a un òptim exercici de la beca.
4. L'entrevista serà valorada fins a un màxim de 5 punts.
Sexta. Comissió Avaluadora
1. Per a l'examen de les sol·licituds de les beques es constituirà una Comissió Avaluadora, que tindrà la composició següent:
- Presidenta: gerent de l'AVAP
- Vocal: cap de l'Àrea de Recursos Humans i Assumptes Generals. Conselleria Educació
- Vocal: cap del Servici d'Acreditació i Avaluació de la Qualitat Universitària de l'AVAP
- Vocal: administratiu de l'AVAP
- Secretària: tècnic de l'AVAP
2. La Comissió Avaluadora es regirà per les normes contingudes en el capítol II del títol II de la Llei 30/1992, de Règim Jurídic de les Administracions Públiques i del Procediment Administratiu Comú. Els membres de la Comissió podran ser assessorats pel personal tècnic que es considere necessari, que podrà assistir a les sessions d'avaluació amb veu però sense vot.
3. Finalitzat el procés de selecció, la Comissió Avaluadora, a través de la seua presidenta, elevarà el director general de l'Agència Valenciana d'Avaluació i Prospectiva, la proposta de selecció de candidats que contindrà la relació de persones beneficiàries i, si és el cas, les llistes de reserva a l'efecte d'eventuals revocacions, renúncies o abandons de les persones beneficiàries en els termes que preveu la present resolució. La Comissió podrà, així mateix, declarar deserta, totalment o parcialment, l'adjudicació de les beques convocades.
4. El director general de l'AVAP es reserva la facultat d'interpretar el contingut d'esta convocatòria.
Sèptima. Concessió i pròrroga
1. Les beques seran adjudicades mitjançant una resolució del director general de l'Agència Valenciana d'Avaluació i Prospectiva, a la vista de la proposta de la Comissió Avaluadora. La data d'inici del gaudi de la beca s'establirà en la resolució de concessió.
2. La concessió es publicarà en el Diari Oficial de la Comunitat Valenciana i es notificarà a les persones interessades.
3. La pròrroga de les beques prevista en la base tercera, fins a completar un any, s'efectuarà per resolució del director general de l'Agència Valenciana d'Avaluació i Prospectiva, amb un informe previ de la Gerent de l'AVAP.
4. L'AVAP, després de l'adjudicació inicial, considerant els objectius formatius del programa de beques i l'interés públic, valorarà l'oportunitat de realitzar o no la crida a la bossa de reserva en cada vacant que es produïsca.
Octava. Drets i obligacions dels becaris o becàries
1. Són drets dels becaris o becàries en l'àmbit d'esta convocatòria:
a) Percebre l'ajuda econòmica establida en la convocatòria, que no tindrà naturalesa salarial.
b) Obtindre de l'AVAP la col·laboració i suport necessaris per al desenrotllament normal de la seua formació, especialització i capacitació professional.
Si els becaris o becàries, com a conseqüència del desenrotllament de les tasques que hagen de dur a terme, incorregueren en gastos de desplaçament, pernoctació o restauració, estos els seran rescabalats en els termes que per al personal de l'AVAP establix el Decret 88/2008, de 20 de juny, del Consell, pel que es modifica el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que hagen de ser rescabalats, sense que això implique una modificació en la relació jurídica dels becaris amb l'AVAP o amb la Generalitat.
1. Són obligacions dels becaris i becàries en l'àmbit d'esta convocatòria:
a) Presentar la documentació acreditativa d'estar al corrent de les seues obligacions tributàries i amb la Seguretat Social, així com la justificació suficient de què tenen cobertura sanitària, amb anterioritat a la data d'inici de la beca.
b) Incorporar-se a l'activitat en la data assenyalada en la resolució de concessió.
c) Complir els objectius i les directrius establides pel seu tutor o tutora.
d) Atindre's al règim de funcionament de l'AVAP.
e) Dedicar a les activitats de formació i especialització objecte de la beca 36 hores setmanals.
f) Presentar el tutor o tutora, en l'últim mes de duració de la beca, una memòria de les activitats realitzades.
g) Les obligacions previstes en l'article 14 de la Llei 38/2003, General de Subvencions.
h) En cas de renúncia a la beca, haurà de comunicar-ho per escrit amb una antelació mínima de quinze dies.
2. La condició de becari o becària en cap cas donarà lloc a l'existència de cap relació laboral amb l'Agència Valenciana d'Avaluació i Prospectiva. La condició d'integrant de la bossa de reserva de becaris o becàries tampoc generarà cap dret laboral.
Novena. Obligacions de l'Agència Valenciana d'Avaluació i Prospectiva
Són obligacions de l'AVAP respecte als becaris o becàries acollits a la present convocatòria:
a) Proporcionar al becari o becària el suport necessari i facilitar-li la utilització dels mitjans, instruments o equips que resulten precisos per al normal desenrotllament de la seua activitat.
b) Designar un tutor o tutora per a la coordinació i orientació de la seua activitat.
c) Vetlar pel desenrotllament adequat del programa de formació del becari o becària, sense que puga exigir-se-li la realització de qualsevol altra activitat que no estiga relacionada amb el desenrotllament de la seua formació.
Desena. Revocació
L'AVAP, previ expedient instruït a este efecte, amb audiència a la persona interessada, podrà revocar o interrompre el gaudi de la beca si concorreguera alguna de les causes següents:
a) Obtenció de la beca sense reunir els requisits en la convocatòria, o per mitjà de falsedat en document públic.
b) Incompliment de les obligacions de les persones becades establides en la base octava.
c) No incorporar-se al destí en la data que els haguera sigut fixada en la resolució de concessió, o abandó del mateix durant el període de gaudi de la beca.
d) La no acceptació de la beca i/o no presentació de la documentació sol·licitada per a la formalització de la beca.
e) Trobar-se incurs en algun dels supòsits d'incompatibilitat que estable la Llei d'Incompatibilitats del Personal al Servici de les Administracions Públiques.
f) Trobar-se incurs en algun dels supòsits previstos en l'article 13.2 de la Llei 38/2003, General de Subvencions.